**Rūpnieciskās zvejas tiesību nomas slēgtās izsoles konkursa nolikums uz 150 zivju āķiem zvejas rīku limitu piekrastes zvejā Tārgales pagasta administratīvajā teritorijā.**

**I. Vispārīgie noteikumi**

1. Nolikums nosaka kārtību, kādā izsludināma un rīkojama slēgta mutiska brīvo (neiedalīto) rūpnieciskās zvejas rīku limitu – zivju āķu Ventspils novada Tārgales pagasta teritorijā 2020.gada izsole rūpnieciskās zvejas tiesību nomas iespēju realizēšanai Baltijas jūras piekrastes ūdeņos (turpmāk Nolikums).
2. Izsole tiek rīkota, pamatojoties uz Zvejniecības likuma 11.panta sesto un septīto daļu un Ministru kabineta 2009.gada 11.augusta noteikumu Nr.918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” X. nodaļā noteiktajā kārtībā.

**II. Izsoles priekšmets**

1. Izsola rūpnieciskās zvejas rīku limitus zvejas tiesību nomai pašpatēriņa zvejai 2020.gadā Baltijas jūras piekrastes ūdeņos – 150 (viens simts piecdesmit) zivju āķu limitu Tārgales pagastā, Ventspils novada administratīvajā teritorijā.

**III. Izsoles rīkotājs, norises laiks un vieta**

1. Slēgto izsoli organizē ar Ventspils novada domes priekšsēdētāja izdotu rīkojumu izveidota rūpnieciskās zvejas nomas izsoles komisija 3 (trīs) cilvēku sastāvā.
2. Rīkojumu par izsoles norises vietu un laiku izdod Ventspils novada domes priekšsēdētājs.
3. Izsoles rīkotāja adrese: Skolas iela 4, Ventspils, LV-3601.
4. Izsoles rīkotāja reģistrācijas Nr. 90000052035.
5. Slēgtās izsoles dalībniekus informē par Nolikuma noteikumiem un tā 5.punktā minēto rīkojumu.

**IV. Izsoles komisijas tiesības un pienākumi**

1. Izsoles komisijas tiesības:

9.1. pieprasīt papildus informāciju no pretendentiem, kas piedalās izsolē;

9.2. pieaicināt komisijas darbā speciālistus vai ekspertus ar padomdevēja tiesībām;

9.3. veikt citas darbības, kas paredzētas Nolikumā.

10. Izsoles komisijas pienākumi:

10.1. sniegt informāciju par izsoles kārtību, vietu un laiku;

10.2. Tārgales pagasta pārvaldē: “Dzintarkalni”, Tārgale, Tārgales pagasts, Ventspils novads, LV-3621;

10.3. organizēt un protokolēt izsoles norisi;

10.4. veikt izsoles dalībnieku reģistrāciju;

10.5. nodrošināt pretendentiem iespēju iepazīties ar izsoles Nolikumu;

10.6. rīkot izsoli, ievērojot Nolikuma noteikumus;

10.7. pēc izsoles iesniegt Ventspils novada domes Licencēšanas komisijai apstiprināšanai izsoles rezultātus.

**V. Izsoles pretendenti, to tiesības un pienākumi**

11. Slēgtajā izsolē var piedalīties Ventspils novada domes Licencēšanas komisijas 07.01.2020. lēmuma “Par rūpnieciskās zvejas limitu – zivju āķu iedalīšanu piekrastes zvejā Tārgales pagastā” (sēdes protokols Nr.1., 9.§) 2.1.-2.5.punktā norādītās fiziskās personas. Piedalīšanās izsolē ir brīvas gribas izpausme. Izsoles noteikumi visiem pretendentiem ir vienādi.

1. Pretendentiem ir pienākums iepazīties ar Nolikumu un ar parakstu apliecināt, ka ir iepazinies ar tajā noteiktajiem izsoles noteikumiem.
2. Pretendenta pienākums ir ievērot izsoles Nolikuma prasības.

**VI. Izsoles pretendentu reģistrācija**

1. Pirms izsoles sākuma pretendentam jāuzrāda personas apliecinošs dokuments un jāparakstās izsoles komisijas sagatavotā reģistrācijas un dalībnieku sarakstā, kur norāda pretendenta vārdu, uzvārdu un personas kodu.

Ja fizisko personu pārstāv pilnvarnieks, nepieciešams Bāriņtiesā vai notariāli apliecināts pilnvarojums pārstāvēt fizisku personu izsolē. Pilnvarā jābūt norādītam, kādām konkrētām darbībām šī persona ir pilnvarota;

1. Izsolē nedrīkst piedalīties pretendenti, kuri neatbilst Nolikuma 11.punkta nosacījumiem.
2. Pretendenti, kuri atbilst Nolikuma prasībām, tiek atzīti par izsoles dalībniekiem un tiem atļauts piedalīties izsolē, un katram no viņiem tiek izsniegta izsoles dalībnieka karte, uz kuras norādīts kārtas numurs, ar kādu reģistrēts izsoles dalībnieku sarakstā.
3. Izsoles dalībnieku reģistrācija tiek uzsākta 1 (vienu) stundu pirms Nolikuma 5.punktā minētā rīkojumā norādītā izsoles sākuma laika. Pretendenti, kuri nokavē izsoles sākumu, netiek reģistrēti un viņiem nav tiesību piedalīties izsolē.

**VII. Izsoles kārtība**

1. Izsole notiek, ja ir ieradies vismaz viens izsoles dalībnieks, kurš reģistrēts Nolikumā noteiktajā kārtībā.

Katra izsolāmā zvejas rīka limita sākumcena **7,11 EUR (*septiņi* *euro 11 centi*)** apmērā vienam zvejas rīku limitam noteikta saskaņā ar Latvijas Republikas Ministru kabineta 2009.gada 11.augusta noteikumu Nr.918 ”Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību”. Izsole notiek ar augšupejošu soli **5,00 EUR (*pieci euro*).**

1. Nolikuma 3.punktā norādītais kopējais zvejas rīku limits tiek izsolīts atsevišķi, solot pa vienam zvejas rīkam.
2. Izsoles komisijas priekšsēdētājs vada izsoli. Atklājot izsoli, viņš paziņo par izsolāmā rūpnieciskās zvejas rīka sākumcenu un solīšanas uzsākšanu.
3. Zvejas rīku limits tiek izsolīts, sākot no sākumcenas. Tiesības noslēgt rūpnieciskās zvejas tiesību nomas līgumu iegūst augstākās cenas nosolītājs.
4. Solīšanas gaitā dalībnieks paceļ savu reģistrācijas kārtas numuru, un izsoles vadītājs nosauc solītāja numuru un piedāvāto cenu. Izsoles vadītājs trīs reizes atkārto pēdējo nosaukto cenu un, ja neviens no dalībniekiem augstāku cenu nepiedāvā, fiksē to ar piesitienu pie galda. Pēc piesitiena zvejas rīka limits tiek uzskatīts par nosolītu.
5. Izsoles dalībnieks, kas piedāvājis visaugstāko cenu, ar parakstu apliecina protokolā norādītās cenas atbilstību nosolītajai cenai. Izsoles dalībnieks, kurš rūpnieciskās zvejas rīku limitu nosolījis, bet neparakstās protokolā, tādējādi ir atteicies no nosolītā tā nosolīšanas. Šādā gadījumā izsolītais zvejas rīku limits tiek piedāvāts nākošās augstākās maksas nosolītājam.
6. Izsole turpinās līdz brīdim, kamēr izsolīti visi Nolikuma 3.punktā minētie rūpnieciskās zvejas rīku limiti. Izsoles gaita jāatspoguļo protokolā, kuru paraksta izsoles komisijas locekļi.
7. Izsoles protokolā jānorāda šādas ziņas:

26.1. izsoles vieta un laiks;

26.2. izsoles sākumcena;

26.3. izsoles dalībnieku skaits;

26.4. izsolē piedāvātā augstākā cena;

26.5. ziņas par izsoles dalībnieku, kurš par izsoles priekšmetu nosolījis augstāko cenu;

26.6. ziņas par dalībnieku, kurš solījis nākošo augstāko maksu un viņa piedāvāto cenu.

27. Izsoles vadītājs par izsoles norises un noteikumu neievērošanu vai kārtības traucēšanu, izsoles dalībniekam var izteikt brīdinājumu. Atkārtota šī pārkāpuma gadījumā, izsoles vadītājam ir tiesības izraidīt šo pārkāpumu izdarījušo izsoles dalībnieku no telpas, kurā notiek izsole un viņam nav tiesību turpināt piedalīties izsolē.

**VIII. Samaksas noteikumi**

28. Par nosolīto zvejas rīka limitu jānorēķinās piecu darba dienu laikā iemaksājot naudu Ventspils novada pašvaldības kasē vai bankas norēķinu kontā: A/S Swedbank, kods HABALV22, konts LV63HABA0551029408022 un vienlaicīgi paraksta protokolu, kurā reģistrēti kārtējā kalendārā gadā iedalītie zvejas rīku limiti un tiek pievienots rūpnieciskās zvejas tiesību nomas līgumam.

1. Ja izsoles dalībnieks Nolikumā norādītajā termiņā nav nokārtojis maksājumus par nosolīto zvejas rīku limitu, viņš zaudē tiesības uz to. Šajā gadījumā šis rūpnieciskās zvejas rīku limits tiek piedāvāts nākošās augstākās maksas solītājam.

**IX. Izsoles protokola un rezultātu apstiprināšanas kārtība, līguma slēgšana**

1. Licencēšanas komisija izsoles protokolu un izsoles rezultātu apstiprina 5 (piecu) darba dienu laikā pēc izsoles dienas.
2. Sūdzību par izsoles norisi vai izsoles komisijas darbībām izsoles dalībnieks var iesniegt Ventspils novada domes priekšsēdētājam, bet ne vēlāk kā 3 (trīs) darba dienu laikā pēc izsoles dienas.
3. Rūpnieciskās zvejas rīka limita nosolītājs 3 (darba) dienu laikā pēc izsoles rezultātu apstiprināšanas paraksta rūpnieciskās zvejas tiesību nomas līgumu. Tā noteikumus nosaka izsoles rīkotājs atbilstoši spēkā esošo regulējošo Latvijas Republikas normatīvo aktu prasībām.
4. Izsole atzīstama par nenotikušu, ja:

33.1. noteiktajā termiņa nav reģistrējies vai uz izsoli nav ieradies neviens izsoles dalībnieks;

33.2. izsoles dalībnieki nav pārsolījuši neviena izsolāmo zvejas rīka limita sākumcenu;

33.3. izsoles dalībnieks, kurš nosolījis augstāko cenu, un pēdējais pārsolītais dalībnieks neveic samaksu par nosolīto zvejas rīku limitu vai atsakās no zvejas tiesību nomas līguma noslēgšanas.

1. Lēmumu par izsoles atzīšanu par nenotikušu pieņem Licencēšanas komisija, par ko paziņo izsoles dalībniekiem, kuriem ir tiesības to pārsūdzēt tiesā viena mēneša laikā no tā spēkā stāšanās dienas.

Licencēšanas komisijas priekšsēdētājs M.Dadzis